Hans Christer Holund

Hans Christer Holund (født 1989) er en norsk tidligere langrennsløper fra Nittedal som representerte Lyn Ski. Han ble verdensmester på 50 km fristil under ski-VM 2019 i Seefeld, på 15 km fristil og på stafett under ski-VM 2021 i Oberstdorf, og på stafett under VM 2023 i Planica.

 Karriere 
Holund ble juniorverdensmester på 10 km i 2008, og debuterte i verdenscupen i langrenn i Lahtis 8. mars 2009.

Under norgesmesterskapet på ski 2016 gikk Holund på Lyn Skis lag som vant 3 × 10 km stafett. Jonas Udjus Frorud og Simen Hegstad Krüger gikk de to andre etappene.Resultater NM Tromsø - Stafett - Menn 2016. langrenn.com. Besøkt 31. januar 2016

Også under norgesmesterskapet på ski 2017 ble det gull for Lyn Ski på 3 × 10 km stafett. Holund gikk sammen med Johan Tjelle og Simen Hegstad Krüger. Under Ski-VM 2017 i Lahtis var Holund opprinnelig tatt ut som hjemmeværende reserve, men en uke før mesterskapet meldte Petter Northug at han ville gi fra seg plassen i VM-troppen slik at han selv kun ville være aktuell for øvelsene han var tittelforsvarer på (sprinten og femmila).Holund får Northugs plass: – Dette betyr jo at formen er usikker NRK Dermed ble Holund en del av Norges lag i Lahtis, og han fikk sjansen på femmila på mesterskapets avslutningsdag. Han endte her på en 10.-plass.Norsk skuffelse da Harvey vant VM-femmila – Holund nummer 10 Romerikes Blad

Under vinter-OL 2018 i Pyeongchang tok han bronse på 30 km og han ble nummer seks på femmila.

Også under norgesmesterskapet på ski 2019 ble det gull for Lyn Ski på 3 × 10 km stafett, også denne gang sammen med Tjelle og Krüger. Holund ble verdensmester på 50 km fristil under ski-VM 2019 i Seefeld, som var den eneste øvelsen han deltok i under dette VM.

Under ski-VM 2021 i Oberstdorf tok han bronse på 30 km duatlon (også kalt skiatlon), og han tok gull på 15 km fri teknikk med intervallstart. Det ble dobbeltseier til løpere fra Lyn, da Simen Hegstad Krüger kom på andreplass. Harald Østberg Amundsen kom på tredjeplass og sikret tredobbelt norsk. Holund gikk tredje etappe på Norges lag som tok gull på 4 x 10 km stafett. De øvrige på laget var Pål Golberg, Emil Iversen og Johannes Høsflot Klæbo.

Under ski-VM 2023 i Planica gikk han første etappe på Norges lag som tok gull på 4 × 10 km stafett, og han tok bronse på 15 km fristil med intervallstart. Der kom Simen Hegstad Krüger og Harald Østberg Amundsen på de to første plassene, og Johannes Høsflot Klæbo sikret firedobbelt norsk.

 Verdenscupoversikt 
 Sammenlagt 
 Sesong Sammenlagt Distanse Sprint Poeng Plass Poeng Plass Poeng Plass 2012/13  15  130.  15  84.  -  - 2013/14  -  -  -  -  -  - 2014/15  158  43.  158  28.  -  - 2015/16  834  10.  572  7.  12  77. 2016/17  593  12.  409  10.  -  - 2017/18  917  6.  599  3.  -  - 2018/19  477  17.  313  12.  -  - 2019/20  954  7.  694  5.  -  - 2020/21  418  14.  318  7.  -  - 2021/22  291  21.  291  10.  -  -

 Pallplasseringer 
Oppdatert etter sesongen 2021/22
 14 pallplasseringer
 Sesong Dato Sted Øvelse Plass2015/16 5. desember 2015  Lillehammer, Norge  Skiatlon 2x15 km  3.21. februar 2016  Lahtis, Finland  Skiatlon 2x15 km  3.2016/17 8. januar 2017  Val di Fiemme, Italia  9 km fristil, jaktstart  3.19. februar 2017  Otepää, Estland  15 km klassisk, intervallstart  3.2017/18 26. november 2017  Ruka, Finland  15 km fristil, jaktstart  3.3. desember 2017  Lillehammer, Norge  Skiatlon 2x15 km  3.18. mars 2018  Falun, Sverige  15 km fristil, jaktstart  2.2019/20 1. desember 2019  Ruka, Finland 15 km fristil, jaktstart  1. 7. desember 2019  Lillehammer  30 km skiatlon 2.23. februar 2020  Trondheim  30 km klassisk, jaktstart 3.23. februar 2020    Ski Tour 2020 3.29. februar 2020  Lahtis  15 km klassisk 3.2020/21 29. november 2020  Ruka 15 km fristil, jaktstart  1.2021/22 4. desember 2021  Lillehammer  15 km fristil 2.

 Referanser 

 Eksterne lenker 





Kategori:Personer fra Nittedal kommune
Kategori:Norske langrennsløpere
Kategori:Verdensmestere i langrenn
Kategori:Olympiske sølvmedaljevinnere for Norge
Kategori:Olympiske bronsemedaljevinnere for Norge
Kategori:Olympiske medaljevinnere i langrenn
Kategori:Medaljevinnere under Vinter-OL 2018
Kategori:Juniorverdensmestere i langrenn
Kategori:Norgesmestere i langrenn
Kategori:Norske motbakkeløpere
Kategori:Deltakere for Norge under Ski-VM 2017
Kategori:Deltakere for Norge under Vinter-OL 2018
Kategori:Langrennsløpere under Vinter-OL 2018
Kategori:Deltakere for Norge under Ski-VM 2019
Kategori:Deltakere for Norge under Ski-VM 2021
Kategori:Deltakere for Norge under Vinter-OL 2022
Kategori:Langrennsløpere under Vinter-OL 2022
Kategori:Medaljevinnere under Vinter-OL 2022
Kategori:Deltakere for Norge under Ski-VM 2023